**Ministru kabineta noteikumu projekta**

**„Īpaši aizsargājamā kultūras pieminekļa - Turaidas muzejrezervāts nolikums”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 16.panta pirmā daļa, Publisko aģentūru likuma pārejas noteikumu 2.punkts, Valsts sekretāru 2012.gada 28.jūnija sanāksmes (protokola Nr.26 52.§) protokollēmums. |
| 2. | Pašreizējā situācija un problēmas | Publisko aģentūru likuma (stājies spēkā 2010.gada 1.janvārī) pārejas noteikumu 1.punktā ir noteikts, ka ar šā likuma spēkā stāšanos spēku zaudē Publisko aģentūru likums (Latvijas Republikas Saeimas un Ministru Kabineta Ziņotājs, 2001, 10.nr.; 2002, 23.nr.; 2005, 6.nr.; 2008, 1.nr.; 2009, 1., 2., 6.nr.).  Saskaņā ar Publisko aģentūru likuma pārejas noteikumu 2.punktu ministrijām ir jāizvērtē valsts aģentūru darbības atbilstība šā likuma prasībām, un Ministru kabinetam līdz 2013.gada 1.janvārim jāpieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības.  Ņemot vērā iepriekš minēto, ir nepieciešams veikt Īpaši aizsargājamā kultūras pieminekļa – Turaidas muzejrezervātsdarbības izvērtējumu un apstiprināt jaunu nolikumu, jo pašreiz spēkā esošie Ministru kabineta 2005.gada 26.jūlija noteikumi Nr.556 „Valsts aģentūras „Īpaši aizsargājamais kultūras piemineklis – Turaidas muzejrezervāts” nolikums” (Latvijas Vēstnesis, 2005, 119.nr.) ir izdoti saskaņā ar spēku zaudējušā Publisko aģentūru likuma 8.panta trešo daļu un, atbilstoši jaunā Publisko aģentūra likuma pārejas noteikumu 5.punktam, ir piemērojami ne ilgāk kā līdz 2013.gada 1.janvārim.  Publisko aģentūru likuma un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem (*sk.* *likumprojekta „Publisko aģentūru likums” anotācijas I sadaļas 2.punktu*).  Atbilstoši Publisko aģentūru likumam ir izšķiramas divas būtiskas aģentūras pazīmes:  1) aģentūrai ir noteikta kompetence publisko maksas pakalpojumu sniegšanas jomā (likuma 4.panta pirmā daļa);  2) aģentūras budžetu galvenokārt veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība (likuma 13.panta pirmā daļa). Aģentūra var saņemt dotāciju no vispārējiem ieņēmumiem (likuma 13.panta otrā daļa), taču atbilstoši likuma mērķim šīs dotācijas īpatsvaram jābūt nelielam, aģentūrai ir jānodrošina sava darbība patstāvīgi.  Ņemot vērā minēto, Kultūras ministrija ir veikusi Kultūras ministrijas padotībā esošās valsts aģentūras „Īpaši aizsargājamais kultūras piemineklis – Turaidas muzejrezervāts” darbības un finansēšanas izvērtējumu atbilstoši Publisko aģentūru likumā noteiktajiem valsts aģentūru darbības principiem un finansēšanas modelim.  Valsts aģentūra „Īpaši aizsargājamai kultūras piemineklis – Turaidas muzejrezervāts” šobrīd faktiski darbojas kā tiešās pārvaldes iestāde, tās darbība tiek nodrošināta gan no valsts budžeta dotācijas, gan pašu ieņēmumiem.  Valsts budžeta dotācija no vispārējiem ieņēmumiem valsts aģentūrai „Īpaši aizsargājamai kultūras piemineklis – Turaidas muzejrezervāts” 2009.gadā bija 227 280 LVL. 2010.gadā dotācija no vispārējiem ieņēmumiem - 173 779 LVL. 2011.gadā dotācija no vispārējiem ieņēmumiem - 183 631 LVL. Valsts budžeta dotācijas apjomu ir ietekmējusi valsts ekonomiskā situācija – tas ir nepietiekams muzeja pamatfunkciju pilnvērtīgai nodrošināšanai un nav izmantojams par atskaites punktu, lai spriestu par dotācijas optimālo īpatsvaru muzeja kopējā budžetā.  Kā sponsorējumus un ziedojumus valsts aģentūra „Īpaši aizsargājamai kultūras piemineklis – Turaidas muzejrezervāts” ir piesaistījis 2009.gadā 9 703 LVL, 2010.gadā 1 230 LVL, 2011.gadā 7 180 LVL.  Laika posmā no 2009.gada līdz 2011.gadam valsts aģentūras „Īpaši aizsargājamai kultūras piemineklis – Turaidas muzejrezervāts” iesniegtie projekti Valsts Kultūrkapitāla fondā vai citos projektu konkursos atbalstu nav saņēmuši.  Faktiskie pašu ieņēmumi procentuāli veido daļu no kopējā budžeta, piemēram, 2009.gadā faktiskie pašu ieņēmumi sastādīja 288 455 LVL, jeb  49.97 % no kopējā budžeta, 2010.gadā 330 584 LVL, jeb  63.12% un 2011.gadā – 441 452 LVL, jeb  84.31%. Tādējādi, kaut gan valsts aģentūra „Īpaši aizsargājamai kultūras piemineklis – Turaidas muzejrezervāts” sniedz maksas pakalpojumus saskaņā ar maksas pakalpojumu cenrādi, iegūtie finanšu līdzekļi no šiem pakalpojumiem veido nozīmīgu, tomēr tikai daļu no valsts aģentūras „Īpaši aizsargājamai kultūras piemineklis – Turaidas muzejrezervāts” budžeta līdzekļiem, kas pamatā tiek izmantoti muzeja sniegto maksas pakalpojumu faktisko izmaksu segšanai. Pašu ieņēmumu apjomam ir sezonāls raksturs, ar tā palīdzību nav iespējams nodrošināt garantētu muzeja funkciju, sevišķi Nacionālā muzeju krājuma un muzeja infrastruktūras uzturēšanu, visa gada garumā. Finansējuma daļa, ko valsts aģentūra „Īpaši aizsargājamai kultūras piemineklis – Turaidas muzejrezervāts” saņem no valsts budžeta dotācijām no vispārējiem ieņēmumiem un projektu konkursos gūtajiem līdzekļiem ir būtisks muzeja funkciju un it īpaši apjomīgās infrastruktūras uzturēšanas priekšnoteikums. Līdz ar to, valsts aģentūra „Īpaši aizsargājamai kultūras piemineklis – Turaidas muzejrezervāts” nevar nodrošināt tādu pašu ieņēmumu apjomu, kas atbilstu Publisko aģentūru likumā noteiktajam valsts aģentūru finansēšanas modelim.  Valsts aģentūra „Īpaši aizsargājamai kultūras piemineklis – Turaidas muzejrezervāts” pamatdarbību vienlaikus nosaka speciālais regulējums – likums „Par kultūras pieminekļu aizsardzību” un Muzeju likums, jo Muzejs ir gan kultūras piemineklis, gan muzejs vienlaikus. Ministru kabineta 1994. gada 1. marta noteikumu Nr. 61 „Par īpaši aizsargājamo kultūras pieminekli – Turaidas muzejrezervātu” (turpmāk – MK noteikumi Nr. 61) 1. punkts izsludina Muzeju par īpaši aizsargājamu kultūras pieminekli un nosaka tā teritoriju pielikumā norādītajās robežās, bet 2. punktā paredz apstiprināt pievienoto Muzeja nolikumu (turpmāk – 1994.gada Muzeja nolikums).  Atbilstoši Ministru kabineta 2005.gada 26.jūlija noteikumu Nr.556 „Valsts aģentūras „Īpaši aizsargājamai kultūras piemineklis – Turaidas muzejrezervāts” nolikums” 3.punktam aģentūrai ir šādas funkcijas:  1. uzturēt, pārvaldīt un attīstīt muzeja krājumu – Nacionālā muzeju krājuma daļu;  2. veikt muzeja krājuma un ar to saistītās informācijas zinātnisko pētniecību;  3. izglītot sabiedrību, nodrošināt tai muzeja vērtību pieejamību;  4. pētīt, atjaunot un uzturēt kultūrvēsturisko vidi;  5. uzturēt un attīstīt muzeja darbībai nepieciešamo infrastruktūru;  6. restaurēt, remontēt un uzturēt attiecīgos kultūras pieminekļus.  Tikai daļa no muzeja krājuma pieejamības, pētniecības un izglītojošā darba funkcijām gan šobrīd, gan arī turpmāk būs saistītas ar maksas pakalpojumiem. Lai muzejs sagatavotu publiskos maksas pakalpojumus, tam ir jāveic muzeja darbības mērķiem atbilstošo materiālu un ar tiem saistītās informācijas komplektēšana, jānodrošina šo materiālu aprūpe, uzskaite un pārvaldība, jāveic muzeja krājuma materiālu zinātniskā pētniecība, jānodrošina muzeja darbībai nepieciešamās infrastruktūras uzturēšana, tai skaitā kultūras pieminekļu restaurācija un remonts. Publisko maksas pakalpojumu rezultātā iegūtie resursi nav pietiekami minēto muzeja pamatvajadzību nodrošināšanai.  Ņemot vērā to, ka, īstenojot Muzeju likuma 7. panta otrajā daļā noteiktās muzeju funkcijas, Īpaši aizsargājamai kultūras piemineklis – Turaidas muzejrezervāts pirmkārt veic tādas pamatfunkcijas, kas nav saistītas ar publiskajiem maksas pakalpojumiem, bet muzeja sniegtie maksas pakalpojumi ir pakārtotas, no muzeja krājuma darba un pētnieciskā darba funkcijām izrietošas darbības, kā arī to, ka muzeja budžeta resursu sadalījumā daļu veido līdzekļi, kas tiek saņemti no valsts budžeta, Īpaši aizsargājamai kultūras piemineklis – Turaidas muzejrezervāts neatbilst Publisko aģentūru likumā paredzētajam aģentūras statusam un ir pārveidojams par tiešās pārvaldes iestādi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir mainīt publiskās aģentūras statusu Īpaši aizsargājamam kultūras piemineklim – Turaidas muzejrezervāts, izdodot jaunu tiešās pārvaldes iestādes nolikumu, pamatojoties uz Valsts pārvaldes iekārtas likuma 16.panta pirmo daļu.  Noteikumu projektā tiek saglabātas iepriekšējās Īpaši aizsargājamā kultūras pieminekļa – Turaidas muzejrezervāts funkcijas, uzdevumi un tiesības, veicot turpmāk norādītās korekcijas.  Nolikumā tiek ietvertas muzeja pārvaldes īstenošanā iesaistītās padomes un komisija, t.i., zinātniskā padome, krājuma komisija un restaurācijas padome, kā arī noteikts, ka to sastāvus un nolikumus apstiprina muzeja direktors.  Nolikums papildināts, nosakot, ka muzeja finanšu līdzekļus veido arī projektu konkursos piešķirtie līdzekļi.  Nolikumā ietverts jauns muzeja darbības pārskatu sniegšanas veids, nosakot, ka muzejs reizi gadā sniedz pārskatu par muzeja funkciju izpildi Latvijas digitālajā kultūras kartē. Nolikumā noteikts, ka muzejs pēc Kultūras ministrijas pieprasījuma sniedz informāciju par tā darbību un finanšu līdzekļu izlietojumu.  Ar noteikumu projekta pieņemšanu tiks izpildīts Publisko aģentūru likuma pārejas noteikumos 2.punktā ietvertais Ministru kabineta uzdevums.  Paredzēts, ka noteikumu projekts stāsies spēkā ar 2013.gada 1.janvāri, ņemot vērā Valsts sekretāru 2012.gada 28.jūnija sanāksmes protokollēmumā (prot. Nr. 26, 52. §) noteikto. |
| 5. | Projekta izstrādē iesaistītās institūcijas | Kultūras ministrija, valsts aģentūra „Īpaši aizsargājamai kultūras piemineklis – Turaidas muzejrezervāts”. |
| 6. | Iemesli, kādēļ netika nodrošināta sabiedrības līdzdalība | Projekta ietvaros netiek mainītas valsts pārvaldes funkcijas un uzdevumi, un to realizācijas modelis, kas skartu sabiedrības intereses, to iespējamo ierobežošanu vai paplašināšanu. |
| 7. | Cita informācija | Nav |

*Anotācijas V un VI sadaļa – projekts šīs jomas neskar.*

|  |  |
| --- | --- |
| **II. Tiesību akta projekta ietekme uz sabiedrību** | |
| 1. Sabiedrības mērķgrupa | Sabiedrība kopumā, kā arī Īpaši aizsargājamā kultūras pieminekļa - Turaidas muzejrezervāts darbinieki - 75 amata vietas. |
| 2. Citas sabiedrības grupas (bez mērķgrupas) kuras tiesiskais regulējums arī ietekmē vai varētu ietekmēt | Īpaši aizsargājamā kultūras pieminekļa – Turaidas muzejrezervāts sadarbības partneri. |
| 3. Tiesiskā regulējuma finansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 4. Tiesiskā regulējuma nefinansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs jūtama. |
| 5.Administratīvās procedūras raksturojums | Projekts šo jomu neskar. |
| 6. Administratīvo izmaksu monetārs novērtējums | Projekts šo jomu neskar. |
| 7. Cita ietekme | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (tūkst. latu) | | |
| **n+1** | **n+2** | **n+2** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana 2013.gadā un turpmākajos gados tiks nodrošināta esošo Īpaši aizsargājamā kultūras pieminekļa - Turaidas muzejrezervāts budžeta līdzekļu ietvaros. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Kultūras ministrija līdz 2012.gada 14.decembrim sagatavos un iesniegs izskatīšanai Ministru kabinetā attiecīgus grozījumus Ministru kabineta 2003.gada 29.aprīļa noteikumos Nr.241 „Kultūras ministrijas nolikums”.  Ņemot vērā to, ka Muzeja cenrādī ietveramie pakalpojumi papildus ir jāizvērtē arī pēc būtības, pēc Muzeja nolikuma apstiprināšanas Muzejs un Kultūras ministrija izvērtēs Muzeja sniegtos pakalpojumus un sagatavos attiecīgu Ministru kabineta tiesību akta projektu, kurā citu starpā tiks ietverti arī jautājumi, kas saistīti ar Muzeja statusu maiņu. |
| 2. | Cita informācija | Noteikumu projekta pieņemšanas gadījumā spēku zaudēs Ministru kabineta 2005.gada 26.jūlija noteikumi Nr.556 „Valsts aģentūras „Īpaši aizsargājamai kultūras piemineklis – Turaidas muzejrezervāts” nolikums”.  Ņemot vērā to, ka Ministru kabineta 1994.gada 1.marta noteikumos Nr. 61 „Par īpaši aizsargājamo kultūras pieminekli – Turaidas muzejrezervātu” (turpmāk – MK noteikumi Nr.61) veicamie grozījumi ir jāizvērtē pēc būtības, aktualizējot muzejrezervāta plānu, kurā noteiktas institūcijas robežas, turklāt tās redakcionāli jāsaskaņo ar likuma „Par kultūras pieminekļu aizsardzību” tiesību normām, kā arī saskaņošanas procesā jāiesaista VAS „Valsts nekustamie īpašumi”, kura pārraudzībā atrodas nekustamais īpašums un Valsts kultūras pieminekļu aizsardzības inspekcija kā institūciju, kura atbildīga par valsts kultūras pieminekļu aizsardzību, pēc Projekta pieņemšanas, lai novērstu tiesību normu dublēšanos, izskatīšanai Ministru kabinetā tiks virzīti precizētie MK noteikumi Nr.61. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Īpaši aizsargājamai kultūras piemineklis – Turaidas muzejrezervāts, Kultūras ministrija**.** |
| 2. | Projekta izpildes ietekme uz pārvaldes funkcijām | Īpaši aizsargājamam kultūras piemineklim – Turaidas muzejrezervāts tiks mainīts statuss uz tiešās pārvaldes iestādes statusu. Esošās pārvaldes funkcijas nemainīsies.  Kultūras ministrija arī turpmāk īstenos Īpaši aizsargājamā kultūras pieminekļa – Turaidas muzejrezervāts padotību. Padotība turpmāk tiks īstenota pakļautības formā (iepriekš – pārraudzības formā), līdz ar to ministrijai būs plašākas pilnvaras padotības īstenošanā. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme- Grende

Vīza: Valsts sekretārs G.Puķītis

2012.12.12. 9:49

J.Garjāns, 67330301

[Janis.Garjans@km.gov.lv](mailto:Janis.Garjans@km.gov.lv)